title: Komisijas Ieteikums (ES) 2022/495 (2022. gada 25. marts) par furāna un alkilfurānu klātbūtnes monitoringu pārtikā

text:
               28.3.2022

               LV

               Eiropas Savienības Oficiālais Vēstnesis

               L 100/60

      KOMISIJAS IETEIKUMS (ES) 2022/495
      (2022. gada 25. marts)
      par furāna un alkilfurānu klātbūtnes monitoringu pārtikā
      EIROPAS KOMISIJA,
      ņemot vērā Līgumu par Eiropas Savienības darbību un jo īpaši tā 292. pantu,
      tā kā:

                  (1)

                  Furāns un alkilfurāni, pie kuriem pieder tādi metilfurāni kā 2-metilfurāns, 3-metilfurāns un 2,5-dimetilfurāns, ir procesā radušies kontaminanti, kas termiskās apstrādes gaitā veidojas pārtikas produktos.

                  (2)

                  Eiropas Pārtikas nekaitīguma iestādes (EFSA) ekspertu grupa jautājumos, kas saistīti ar piesārņojumu pārtikas apritē, 2017. gadā pieņēma zinātnisku atzinumu par risku, ko sabiedrības veselībai rada furāna un metilfurānu klātbūtne pārtikā (1). Tā secināja, ka eksponētība furānam tādā līmenī, kāds ir patlaban, norāda uz risku veselībai. Attiecībā uz metilfurāniem atzinumā ir secināts, ka tie var ievērojami pastiprināt kopējo eksponētību furānam un alkilfurāniem un tāpēc tie palielina risku veselībai. Tomēr, tā kā par metilfurānu klātbūtni pārtikā trūkst datu, EFSA ieteica iegūt papildu datus par šo jomu. Konkrētāk, ir ziņots, ka furāns un alkilfurāni ir sastopami kafijā, burciņās fasētā zīdaiņu pārtikā, gatavās zupās, kartupeļu čipsos, augļu sulās, brokastu pārslās, cepumos, krekeros un sausmaizītēs.

                  (3)

                  Ar pašreizējām analīzes metodēm var ticami kvantificēt 2-metilfurānu un 3-metilfurānu, savukārt pie ticamas 2,5-dimetilfurāna analīzes vēl jāstrādā. Tomēr, ja izmantotā analīzes metode to ļauj, būtu lietderīgi analizēt un kvantificēt 2,5-dimetilfurānu un datus paziņot.

                  (4)

                  Turklāt zinātniskajā literatūrā nesen tika norādīts uz tādu pārtikas kontaminantu klātbūtni, kas saistīti ar alkilfurāniem, kas nav metilfurāni, tādiem kā 2-pentilfurāns un 2-etilfurāns. Tāpēc šādus papildu (nemetilfurānus) alkilfurānus būtu lietderīgi analizēt un kvantificēt ar noteikumu, ka tiek izmantota šīm vajadzībām ticama analīzes metode.

                  (5)

                  Furāna un alkilfurānu monitoringa rezultātiem jābūt ticamiem un salīdzināmiem. Tāpēc ir lietderīgi sniegt norādījumus par paraugu ņemšanu un analītisko veiktspēju.

                  (6)

                  Eiropas Komisija Eiropas Pārtikas nekaitīguma iestādei ir uzticējusi vākt visus pieejamos datus par ķīmisko kontaminantu sastopamību pārtikā un barībā. Šie dati ir izmantoti EFSA zinātniskos atzinumos par pārtikas un barības kontaminantiem.

                  (7)

                  Tāpēc ir lietderīgi ieteikt uzraudzīt furānu un alkilfurānus pārtikā un datus ziņot EFSA.

            IR PIEŅĒMUSI ŠO IETEIKUMU.

                  1.

                  Dalībvalstīm ar pārtikas apritē iesaistītu uzņēmēju aktīvu iesaistīšanos būtu jāuzrauga furāns, 2-metilfurāns un 3-metilfurāns pārtikā, jo īpaši kafijā, burciņās fasētā zīdaiņu pārtikā (arī zīdaiņu pārtikā, kas fasēta kārbās, tūbiņās un maisiņos), gatavās zupās, kartupeļu čipsos, augļu sulās, brokastu pārslās, cepumos, krekeros un sausmaizītēs.

                  2.

                  Lai nodrošinātu, ka paraugi ir reprezentatīvi, dalībvalstīm būtu jāievēro Komisijas Regulas (EK) Nr. 333/2007 (2) pielikuma B daļā noteiktās paraugu ņemšanas procedūras. Arī pārtikas apritē iesaistītiem uzņēmējiem būtu jāpiemēro šī vai līdzvērtīga paraugu ņemšanas procedūra, nodrošinot, ka paraugs ir reprezentatīvs.

                  3.

                  Furāna, 2-metilfurāna un 3-metilfurāna analizēšanai kafijā un burciņās fasētā zīdaiņu pārtikā dalībvalstīm un pārtikas apritē iesaistītiem uzņēmējiem būtu jāizmanto tāda metode, kas atbilst šādiem kritērijiem:

                                 Parametrs

                                 Kritērijs

                              Specifiskums

                              Nav matricas vai spektrālo piejaukumu

                              Tukšie lauki

                              Mazāk nekā noteikšanas robeža (LOD)

                              Atkārtojamība (RSDr)

                              Pēc (pārveidota) Horvica vienādojuma aprēķināta RSDR, kas reizināta ar 0,66

                              Reproducējamība (RSDR)

                              Aprēķināta pēc (pārveidota) Horvica vienādojuma

                              Atgūstamība

                              80–110 %

                              Noteikšanas robeža (LOD)

                              Trīs desmitdaļas no kvantitatīvās noteikšanas robežas

                              Kvantitatīvās noteikšanas robeža (LOQ)

                              Kafijai: ne vairāk kā 20 μg/kg
                              Burciņās fasētai zīdaiņu pārtikai: 5 μg/kg

                        Furāna analizēšanai pārtikā, kas nav kafija vai fasēta zīdaiņu pārtika, dalībvalstīm un pārtikas apritē iesaistītiem uzņēmumiem būtu jāizmanto metode, kas atbilst šiem kritērijiem, un kvantitatīvās noteikšanas robežai nevajadzētu būt augstākai par 5 μg/kg.
                  2-metilfurāna un 3-metilfurāna analizēšanai pārtikā, kas nav kafija un burciņās fasēta zīdaiņu pārtika, laboratorijās būtu jādarbojas kvalitātes kontroles procedūrām, kas nodrošina iegūto analītisko rezultātu ticamību, un LOQ nevajadzētu būt lielākai par 5 μg/kg.

                  4.

                  Ja izmantotā analīzes metode ļauj noteikt alkilfurānus, kas nav 2-metilfurāns un 3-metilfurāns, dalībvalstīm un pārtikas apritē iesaistītiem uzņēmējiem šie alkilfurāni būtu jānosaka.

                  5.

                  Dalībvalstīm un pārtikas apritē iesaistītiem uzņēmumiem līdz katra gada 30. jūnijam EFSA būtu jāsniedz monitoringa rezultāti atbilstoši EFSA“Guidance on Standard Sample Description (SSD) for Food and Feed and EFSA’s additional specific reporting requirements” (3) prasībām.

         Briselē,2022. gada 25. martā

               Komisijas vārdā –

               Komisijas locekle

            Stella KYRIAKIDES

         (1)  EFSA CONTAM Panel (EFSA Panel on Contaminants in the Food Chain), Scientific opinion on the risks for public health related to the presence of furan and methylfurans in food. EFSA Journal 2017;15(10):5005, 142. lpp. https://doi.org/10.2903/j.efsa.2017.5005.

         (2)  Komisijas Regula (EK) Nr. 333/2007 (2007. gada 28. marts), ar ko nosaka paraugu ņemšanas un analīzes metodes svina, kadmija, dzīvsudraba, neorganiskās alvas, 3-MHPD un benzopirēna koncentrācijas oficiālajai kontrolei pārtikas produktos (OV L 88, 29.3.2007., 29. lpp.).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0.


title: Padomes Ieteikums (ES) 2021/1459 (2021. gada 9. septembris), ar ko groza Padomes Ieteikumu (ES) 2020/912 par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu

text:
                  10.9.2021

                  LV

                  Eiropas Savienības Oficiālais Vēstnesis

                  L 320/1

         PADOMES IETEIKUMS (ES) 2021/1459
         (2021. gada 9. septembris),
         ar ko groza Padomes Ieteikumu (ES) 2020/912 par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punkta b) un e) apakšpunktu un 292. panta pirmo un otro teikumu,
         tā kā:

                     (1)

                     Padome 2020. gada 30. jūnijā pieņēma Ieteikumu par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu (1) (“Padomes ieteikums”).

                     (2)

                     Kopš tā laikā Padome ir pieņēmusi ieteikumus (ES) 2020/1052 (2), (ES) 2020/1144 (3), (ES) 2020/1186 (4), (ES) 2020/1551 (5), (ES) 2020/2169 (6), (ES) 2021/89 (7), (ES) 2021/132 (8), (ES) 2021/767 (9), (ES) 2021/892 (10), (ES) 2021/992 (11), (ES) 2021/1085 (12), (ES) 2021/1170 (13) un (ES) 2021/1346 (14), ar ko groza Padomes Ieteikumu (ES) 2020/912 par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu.

                     (3)

                     Padome 2021. gada 20. maijā pieņēma Ieteikumu (ES) 2021/816, ar ko groza Padomes Ieteikumu (ES) 2020/912 par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu (15), lai atjauninātu kritērijus, kas tiek izmantoti nolūkā novērtēt to, vai nebūtiski ceļojumi no trešām valstīm ir droši un būtu jāatļauj.

                     (4)

                     Padomes ieteikums paredz, ka dalībvalstīm, sākot no 2020. gada 1. jūlija, būtu koordinētā veidā pakāpeniski jāatceļ pagaidu ierobežojums nebūtiskiem ceļojumiem uz ES attiecībā uz Padomes ieteikuma I pielikumā uzskaitīto trešo valstu iedzīvotājiem. Reizi divās nedēļās Padomei I pielikumā minētais trešo valstu saraksts būtu jāpārskata un vajadzības gadījumā jāatjaunina, vispirms veicot vispārēju izvērtējumu, balstoties uz Padomes ieteikumā minēto metodiku, kritērijiem un informāciju, un pēc rūpīgas konsultēšanās ar Komisiju un attiecīgajām ES aģentūrām un dienestiem.

                     (5)

                     Kopš tā laika Padomē ir notikušas diskusijas, rūpīgi konsultējoties ar Komisiju un attiecīgajām ES aģentūrām un dienestiem, par Padomes ieteikuma I pielikumā iekļautā trešo valstu saraksta pārskatīšanu un piemērojot kritērijus un metodiku, kas noteikti Padomes Ieteikumā, kurā grozījumi izdarīti ar Ieteikumu (ES) 2021/816. Šo diskusiju rezultātā būtu jāgroza I pielikumā iekļautais trešo valstu saraksts. Jo īpaši sarakstā būtu jāiekļauj Urugvaja, savukārt Albānija, Armēnija, Azerbaidžāna, Brunejas Darusalamas Valsts, Japāna un Serbija no saraksta būtu jāsvītro.

                     (6)

                     Robežkontrole ir ne tikai tās dalībvalsts interesēs, pie kuras ārējām robežām to veic, bet arī visu to dalībvalstu interesēs, kuras ir atcēlušas iekšējo robežkontroli. Tādēļ dalībvalstīm būtu jānodrošina, ka pie ārējām robežām veiktie pasākumi tiek koordinēti, lai nodrošinātu labu Šengenas zonas darbību. Šajā nolūkā dalībvalstīm, sākot ar 2021. gada 9. septembri, būtu koordinētā veidā jāturpina atcelt pagaidu ierobežojumu nebūtiskiem ceļojumiem uz ES attiecībā uz to trešo valstu, īpašās pārvaldes apgabalu un citu administratīvi teritoriālo vienību iedzīvotājiem, kuras uzskaitītas I pielikumā Padomes ieteikumā, kas grozīts ar šo ieteikumu.

                     (7)

                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un LESD, Dānija nepiedalās šā ieteikuma pieņemšanā, un Dānijai šis ieteikums nav saistošs un nav jāpiemēro. Tā kā šis ieteikums pilnveido Šengenas acquis, Dānija saskaņā ar minētā protokola 4. pantu sešos mēnešos pēc tam, kad Padome ir pieņēmusi lēmumu par šo ieteikumu, izlemj, vai tā šo ieteikumu ieviesīs.

                     (8)

                     Šis ieteikums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (16); tādēļ Īrija nepiedalās šā ieteikuma pieņemšanā, un Īrijai šis ieteikums nav saistošs un nav jāpiemēro.

                     (9)

                     Attiecībā uz Islandi un Norvēģiju – saskaņā ar Nolīgumu starp Eiropas Savienības Padomi un Islandes Republiku un Norvēģijas Karalisti par šo valstu asociēšanu Šengenas acquis īstenošanā, piemērošanā un pilnveidošanā, šis ieteikums ir to Šengenas acquis noteikumu pilnveidošana, kuri attiecas uz jomu, kas minēta Padomes Lēmuma 1999/437/EK (17) 1. panta A punktā.

                     (10)

                     Attiecībā uz Šveici – saskaņā ar Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā šis ieteikums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK (18) 1. panta A punktā, to lasot saistībā ar Padomes Lēmuma 2008/146/EK (19) 3. pantu.

                     (11)

                     Attiecībā uz Lihtenšteinu – saskaņā ar Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā, šis ieteikums ir to Šengenas acquis noteikumu pilnveidošana, kuri attiecas uz jomu, kas minēta Lēmuma 1999/437/EK (20) 1. panta A punktā, to lasot saistībā ar Padomes Lēmuma 2011/350/ES (21) 3. pantu.

               IR PIEŅĒMUSI ŠO IETEIKUMU.
         Padomes Ieteikumu (ES) 2020/912 par pagaidu ierobežojumu nebūtiskiem ceļojumiem uz ES un iespējamu šāda ierobežojuma atcelšanu, kas grozīts ar Ieteikumiem (ES) 2020/1052, (ES) 2020/1144, (ES) 2020/1186, (ES) 2020/1551, (ES) 2020/2169, (ES) 2021/89, (ES) 2021/132, (ES) 2021/767, (ES) 2021/816, (ES) 2021/892, (ES) 2021/992, (ES) 2021/1085, ES (ES) 2021/1170 un (ES) 2021/1346, groza šādi:

                     1)

                     Padomes ieteikuma 1. punkta pirmo daļu aizstāj ar šādu:

                                 “1.

                                 Dalībvalstīm, sākot ar 2021. gada 9. septembri, būtu koordinētā veidā pakāpeniski jāatceļ pagaidu ierobežojums nebūtiskiem ceļojumiem uz ES attiecībā uz I pielikumā uzskaitīto trešo valstu iedzīvotājiem.”;

                     2)

                     ieteikuma I pielikumu aizstāj ar šādu:

                           “I PIELIKUMS
                           Trešās valstis, īpašās pārvaldes apgabali un citas administratīvi teritoriālās vienības, kuru iedzīvotājus nebūtu jāskar pagaidu ierobežojumam pie ārējām robežām nebūtiskiem ceļojumiem uz ES:
                           I.   VALSTIS

                                       1.

                                       AUSTRĀLIJA

                                       2.

                                       BOSNIJA UN HERCEGOVINA

                                       3.

                                       KANĀDA

                                       4.

                                       JORDĀNIJA

                                       5.

                                       JAUNZĒLANDE

                                       6.

                                       KATARA

                                       7.

                                       MOLDOVAS REPUBLIKA

                                       8.

                                       SAŪDA ARĀBIJA

                                       9.

                                       SINGAPŪRA

                                       10.

                                       DIENVIDKOREJA

                                       11.

                                       UKRAINA

                                       12.

                                       URUGVAJA

                                       13.

                                       ĶĪNA (*1)

                                 II.   ĶĪNAS TAUTAS REPUBLIKAS ĪPAŠĀS PĀRVALDES APGABALI

                                       Honkongas Īpašās Pārvaldes Apgabals

                                       Makao Īpašās Pārvaldes Apgabals

                                 III.   ADMINISTRATĪVI TERITORIĀLĀS VIENĪBAS, KO VISMAZ VIENA DALĪBVALSTS NEATZĪST PAR VALSTĪM

                                       Taivāna

                        (*1)  Ja tiek apstiprināta savstarpība."

            Briselē, 2021. gada 9. septembrī

                  Padomes vārdā –

                  priekšsēdētājs

               G. DOVŽAN

            (1)  OV L 208I, 1.7.2020., 1. lpp.

            (2)  OV L 230, 17.7.2020., 26. lpp.

            (3)  OV L 248, 31.7.2020., 26. lpp.

            (4)  OV L 261, 11.8.2020., 83. lpp.

            (5)  OV L 354, 26.10.2020., 19. lpp.

            (6)  OV L 431, 21.12.2020., 75. lpp.

            (7)  OV L 33, 29.1.2021., 1. lpp.

            (8)  OV L 41, 4.2.2021., 1. lpp.

            (9)  OV L 165I, 11.5.2021., 66. lpp.

            (10)  OV L 198, 4.6.2021., 1. lpp.

            (11)  OV L 221, 21.6.2021., 12. lpp.

            (12)  OV L 235, 2.7.2021., 27. lpp.

            (13)  OV L 255, 16.7.2021., 3. lpp.

            (14)  OV L 306, 31.8.2021., 4. lpp.

            (15)  OV L 182, 21.5.2021., 1. lpp.

            (16)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

            (17)  OV L 176, 10.7.1999., 31. lpp.

            (18)  OV L 53, 27.2.2008., 52. lpp.

            (19)  Padomes Lēmums 2008/146/EK (2008. gada 28. janvāris) par to, lai Eiropas Kopienas vārdā noslēgtu Nolīgumu starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.).

            (20)  OV L 160, 18.6.2011., 21. lpp.

            (21)  Padomes Lēmums 2011/350/ES (2011. gada 7. marts) par to, lai Eiropas Savienības vārdā noslēgtu Protokolu starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā saistībā ar kontroles atcelšanu pie iekšējām robežām un personu pārvietošanos (OV L 160, 18.6.2011., 19. lpp.).


title: Eiropas Centrālās bankas ieteikums (2021. gada 7. septembris) Eiropas Savienības Padomei par Banca d’Italia ārējiem revidentiem (ECB/2021/41) 2021/C 370/01

text:
               15.9.2021

               LV

               Eiropas Savienības Oficiālais Vēstnesis

               C 370/1

      EIROPAS CENTRĀLĀS BANKAS IETEIKUMS
      (2021. gada 7. septembris)
      Eiropas Savienības Padomei par Banca d’Italia ārējiem revidentiem
      (ECB/2021/41)
      (2021/C 370/01)
      EIROPAS CENTRĀLĀS BANKAS PADOME,
      ņemot vērā Līgumu par Eiropas Savienības darbību,
      ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 27.1. pantu,
      tā kā:

                  (1)

                  Eiropas Centrālās bankas (ECB) un dalībvalstu, kuru valūta ir euro, nacionālo centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.

                  (2)

                  Banca d’Italia pašreizējo ārējo revidentu BDO Italia S.p.A. pilnvaras beidzās pēc 2020. finanšu gada revīzijas pabeigšanas. Tāpēc jāieceļ ārējie revidenti laika posmam, kas sākas 2021. finanšu gadā.

                  (3)

                  Banca d’Italia par saviem ārējiem revidentiem 2021.–2022. finanšu gadam izvēlējusies Deloitte & Touche S.p.A.

            IR PIEŅĒMUSI ŠO IETEIKUMU.
      Tiek ieteikts par Banca d’Italia ārējiem revidentiem 2021.–2022. finanšu gadam iecelt Deloitte & Touche S.p.A.

         Frankfurtē pie Mainas, 2021. gada 7. septembrī

               ECB prezidente

            Christine LAGARDE